CELEX: 32019R0694
Language: hu
Date: 2019-02-15 00:00:00
Title: A Bizottság (EU) 2019/694 felhatalmazáson alapuló rendelete (2019. február 15.) az 1303/2013/EU európai parlamenti és tanácsi rendeletnek az érintett műveletek költségeihez nem kapcsolódó finanszírozási forma tekintetében történő kiegészítéséről

6.5.2019   
               
               
                  HU
               
               
                  Az Európai Unió Hivatalos Lapja
               
               
                  L 118/4
               
            
         A BIZOTTSÁG (EU) 2019/694 FELHATALMAZÁSON ALAPULÓ RENDELETE
         (2019. február 15.)
         az 1303/2013/EU európai parlamenti és tanácsi rendeletnek az érintett műveletek költségeihez nem kapcsolódó finanszírozási forma tekintetében történő kiegészítéséről
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az Európai Regionális Fejlesztési Alapra, az Európai Szociális Alapra, a Kohéziós Alapra, az Európai Mezőgazdasági Vidékfejlesztési Alapra és az Európai Tengerügyi és Halászati Alapra vonatkozó közös rendelkezések megállapításáról, az Európai Regionális Fejlesztési Alapra, az Európai Szociális Alapra és a Kohéziós Alapra és az Európai Tengerügyi és Halászati Alapra vonatkozó általános rendelkezések megállapításáról és az 1083/2006/EK tanácsi rendelet hatályon kívül helyezéséről szóló, 2013. december 17-i 1303/2013/EU európai parlamenti és tanácsi rendeletre (1) és különösen annak 67. cikke (5a) bekezdésére,
         mivel:
         
                     (1)
                  
                  
                     Az (EU, Euratom) 2018/1046 rendelet (2) e) ponttal egészítette ki az 1303/2013/EU rendelet 67. cikke (1) bekezdésének első albekezdését, és olyan finanszírozási formát vezetett be, amely nem kapcsolódik az érintett műveletek költségeihez, hanem a program célkitűzéseinek végrehajtása felé való elmozdulás megvalósításával vagy e célkitűzések elérésével kapcsolatos feltételek (a továbbiakban: finanszírozási feltételek) teljesítésén alapul.
                  
               
                     (2)
                  
                  
                     Figyelembe véve a 2014–2020-as programozási időszak jelenlegi szakaszát, áttekintették azokat a tematikus területeket, amelyeken az ilyen formájú finanszírozás hatékonyan alkalmazható lenne, és annak előnyei kimutathatók lennének az egyszerűsítés, továbbá a kedvezményezettek és az irányító hatóságok adminisztratív terheinek csökkentése tekintetében, ugyanakkor nem idézne elő jelentős változásokat a meglévő programokban. Az energiahatékonysági intézkedések és a megújuló energiák kiterjedt támogatást kaptak az Európai Regionális Fejlesztési Alapból (a továbbiakban: ERFA) és a Kohéziós Alapból a 2014–2020-as és az azt megelőző költségvetési időszakokban. Az említett intézkedések olyan támogatási területnek számítanak, amelyeken viszonylag homogén típusú beavatkozásokra kerül sor (például szigetelési intézkedésekre, a fűtési rendszerek vagy elektronikus készülékek hatékonyabbra történő cseréjére), és ahol a kedvezményezettek vagy a támogatás végső címzettjei a gyakorlatban gyakran természetes személyek vagy kkv-k.
                  
               
                     (3)
                  
                  
                     Ezért helyénvaló a meglévő jogi kereten belül részletesen meghatározni az energiahatékonysági intézkedések és a megújuló energiák finanszírozási feltételeit és azok alkalmazásának szabályait, ideértve az alkalmazandó finanszírozási feltételeknek megfelelő összeg meghatározásának módszertanát, továbbá a finanszírozási feltételek alapján visszatérítendő művelettel kapcsolatos rendelkezéseket. A részletes módszertannak meg kell határoznia az összeg és a végleges finanszírozási feltételek teljesítése közötti kapcsolatot, ugyanakkor az összegnek függetlennek kell lennie azon tevékenységek költségétől, amelyeket a végleges finanszírozási feltételekhez hozzájáruló művelet kereteiben végeztek.
                  
               
                     (4)
                  
                  
                     Annak érdekében, hogy a finanszírozási feltételek teljesítéséhez kapcsolódó összeg meghatározásához alkalmazott számítási módszer megfelelően figyelembe vegye a technológiai fejlődés előre látható trendjein és az azon változásokon alapuló észszerű feltételezéseket, amelyek a finanszírozási feltételek átfogó teljesítéséhez hozzájáruló különböző típusú intézkedések beruházási költségeiben mennek végbe, az alkalmazott referencia-időszaknak azokat a legutóbbi éveket kell felölelnie, amelyek esetében rendelkezésre állnak hasonló beruházásokra vonatkozó adatok.
                  
               
                     (5)
                  
                  
                     Konkrétan meg kell határozni, hogy ebben az összefüggésben hogyan kell végrehajtani a kifizetési kérelmekre vonatkozó, meglévő rendelkezéseket, az 1303/2013/EU rendelet 131. cikke (1) bekezdése második albekezdésének megfelelően.
                  
               
                     (6)
                  
                  
                     Ezenkívül emlékeztetni kell arra, hogy a finanszírozási feltételek alapján visszatérítendő műveletek irányítási ellenőrzésével és auditjával kapcsolatos konkrét követelményeket az 1303/2013/EU rendelet 67. cikkének (1) bekezdése és 125. cikke (4) bekezdésének a) pontja határozza meg. Ezt tükrözni kell az ilyen típusú műveletek kialakítására vonatkozó rendelkezésekben, a melléklet 4. pontjában foglaltak szerint. Különösen fontos, hogy az ellenőrzéseket és auditokat nem az egyes beruházások szintjén kell végrehajtani, mivel a kedvezményezett számol be a finanszírozási feltételek teljesüléséről az irányító hatóság felé. A mögöttes kiadásokra vonatkozó bizonylatok továbbá nem képezhetik sem audit, sem irányítási ellenőrzés tárgyát, mivel a műveletekhez kapcsolódó összegek előre meghatározottak.
                  
               
                     (7)
                  
                  
                     A jelen rendeletben szereplő intézkedésekről konzultációt tartottak az egyes tagállamok által kijelölt szakértőkkel a jogalkotás minőségének javításáról szóló intézményközi megállapodásnak (3) és az 1303/2013/EU rendelet 149. cikke (3a) bekezdésének megfelelően.
                  
               
                     (8)
                  
                  
                     Annak biztosítása érdekében, hogy a kijelölt hatóságok ténylegesen élhessenek az (EU, Euratom) 2018/1046 rendelet 282. cikkének megfelelően 2018. augusztus 2-tól alkalmazandó új rendelkezések által biztosított lehetőségekkel, e rendeletnek az Európai Unió Hivatalos Lapjában való kihirdetését követő napon kell hatályba lépnie,
                  
               ELFOGADTA EZT A RENDELETET:
         
            1. cikk
            A rendelet tárgya és hatálya
            
               (1)   Ez a rendelet részletesen meghatározza a finanszírozás feltételeit és azok alkalmazási szabályait, amelyeket az irányító hatóság alkalmazhat a kedvezményezettek költségeinek visszatérítésekor olyan finanszírozás esetében, amely nem kapcsolódik az 1303/2013/EU rendelet 67. cikke (1) bekezdése első albekezdésének e) pontjában hivatkozott releváns műveletek költségeihez..
            
            
               (2)   A költségekhez nem kapcsolódó finanszírozás tekintetében figyelembe vehető kiadási területek az energiahatékonyság és a megújuló forrásokból származó energia, a mellékletben részletezettek szerint.
            
         
         
            2. cikk
            Fogalommeghatározások
            E rendelet alkalmazásában:
            1.   „finanszírozási feltételek”: azok a feltételek, amelyeket a költségekhez nem kapcsolódó finanszírozás során felmerült kiadások visszatérítéséhez teljesíteni kell, és amelyek köztes és végső finanszírozási feltételekből állnak, amelyek teljesítését egy előre meghatározott célkitűzés eléréséhez való hozzájárulás érdekében vállalták;
            2.   „a finanszírozási feltételek alapján visszatérítendő művelet”: az 1303/2013/EU rendelet 2. cikkének 9. pontja értelmében vett egyedi művelet, amely magában foglal minden olyan feladatot, amelyet a köztes és végső finanszírozási feltételek teljesítése érdekében hajtottak végre.
         
         
            3. cikk
            A finanszírozási feltételek meghatározásának és azok alkalmazásának meghatározása
            
               (1)   A végső finanszírozási feltételeket a mellékletnek megfelelően kell meghatározni.
            
            
               (2)   A finanszírozási feltételek alkalmazásának szabályait a visszatérítendő kiadás kapcsolódó előre meghatározott összegének meghatározási módszertana, valamint a finanszírozási feltételek alapján visszatérítendő művelet kialakítására vonatkozó információk Bizottsághoz való benyújtása tekintetében a mellékletnek megfelelően kell meg határozni.
            
         
         
            4. cikk
            A kifizetési kérelemben feltüntetendő elemek
            
               (1)   Az 1303/2013/EU rendelet 131. cikkének (2) bekezdése szerint a kifizetési kérelemben feltüntetendő, az alkalmazandó alap szerint kiszámított költségek az egyes teljesített finanszírozási feltételeknek megfelelő, előre meghatározott összegeknek felelnek meg. Az összeget az érintett művelet hivatkozásával együtt fel kell tüntetni a kifizetési kérelemben, a kifizetési kérelem 1011/2014/EU bizottsági végrehajtási rendeletben (4) foglalt mintájának megfelelően.
            
            
               (2)   A finanszírozási feltételek alapján visszatérítendő művelet összes elszámolható kiadása nem haladja meg a végső finanszírozási feltételeknek megfelelő, a mellékletben szereplő módszerek alapján kiszámított, előre meghatározott kiadási összeget.
            
         
         
            5. cikk
            Hatálybalépés
            Ez a rendelet az Európai Unió Hivatalos Lapjában való kihirdetését követő napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2019. február 15-én.
            
               
                  a Bizottság részéről
               
               
                  az elnök
               
               Jean-Claude JUNCKER
            
         
         
            (1)  HL L 347., 2013.12.20., 320. o.
         
         
            (2)  Az Európai Parlament és a Tanács (EU, Euratom) 2018/1046 rendelete (2018. július 18.) az Unió általános költségvetésére alkalmazandó pénzügyi szabályokról, az 1296/2013/EU, az 1301/2013/EU, az 1303/2013/EU, az 1304/2013/EU, az 1309/2013/EU, az 1316/2013/EU, a 223/2014/EU és a 283/2014/EU rendelet és az 541/2014/EU határozat módosításáról, valamint a 966/2012/EU, Euratom rendelet hatályon kívül helyezéséről (HL L 193., 2018.7.30., 1. o.).
         
            (3)  Intézményközi megállapodás (2016. április 13.) az Európai Parlament, az Európai Unió Tanácsa és az Európai Bizottság között a jogalkotás minőségének javításáról (HL L 123., 2016.5.12., 1. o.).
         
            (4)  A Bizottság 1011/2014/EU végrehajtási rendelete (2014. szeptember 22.) az 1303/2013/EU európai parlamenti és tanácsi rendeletnek meghatározott információk Bizottsághoz való benyújtására használt minták tekintetében való végrehajtására, valamint a kedvezményezettek és az irányító hatóságok, az igazoló hatóságok, az audithatóságok és a közreműködő szervezetek közötti információcserére vonatkozó részletes szabályok megállapításáról (HL L 286., 2014.9.30., 1. o.).
      
      
         
            MELLÉKLET
            
               Az energiahatékonysági intézkedésekre és megújuló energiákra vonatkozó finanszírozási feltételeknek és azok alkalmazásának meghatározása
            
            1.   Alkalmazási kör
            
            Ez a melléklet az ERFA és a Kohéziós Alap 4. tematikus célkitűzése alá tartozó energiahatékonysági beruházásokra és megújuló energiákra alkalmazandó.
            2.   Végső finanszírozási feltétel
            
            
                     
                        (1)
                     
                     
                        Az energiahatékonysági intézkedésekre és megújuló energiákra vonatkozó végső finanszírozási feltétel az energiahatékonyság elérése kWh/évben megadott energiamegtakarításban vagy tonnában megadott CO2-kibocsátáscsökkentésben kifejezve, az 1301/2013/EU rendelet I. mellékletében szereplő közös kimeneti indikátoroknál leírtak szerint.
                     
                  
                     
                        (2)
                     
                     
                        A kWh/évben megadott energiamegtakarításban vagy tonnában megadott CO2-kibocsátáscsökkentésben kifejezett energiamegtakarítást a 2012/27/EU irányelv (1) V. melléklete (1) bekezdésének a), b) és c) pontjában foglalt számítási módszerek alapján kell meghatározni.
                     
                  3.   A végső finanszírozási feltételnek megfelelő összeg meghatározásának módszertana
            
            
                     
                        (3)
                     
                     
                        A végső finanszírozási feltétel alkalmazása céljából a végső finanszírozási feltételnek megfelelő elszámolható kiadás összegét a következők egyikén alapuló tisztességes, igazságos és ellenőrizhető számítási módszer szerint kell meghatározni:
                        
                                    a)
                                 
                                 
                                    statisztikai adatok, más objektív információk vagy szakértői vélemény;
                                 
                              
                                    b)
                                 
                                 
                                    energiahatékonysági intézkedésekkel és megújuló energiákra vonatkozó programokkal kapcsolatos, ellenőrzött korábbi adatok.
                                 
                              
                  
                     
                        (4)
                     
                     
                        A számítási módszernek figyelembe kell vennie az olyan trendekkel és valószínűsíthető technológiai változásokkal kapcsolatos észszerű feltevéseket, amelyek hatást gyakorolhatnak a végső finanszírozási feltétel teljesítéséhez hozzájáruló tervezett beruházások költségeire a művelet végrehajtásának tervezett időszakában.
                     
                  4.   A finanszírozási feltételek alapján visszatérítendő műveletek kialakítása
            
            A finanszírozási feltételek alkalmazására a következők vonatkoznak:
            
                        a)
                     
                     
                        a finanszírozási feltételek alapján visszatérítendő művelet kapcsolódik a program célkitűzéseinek végrehajtása vagy megvalósítása felé tett haladás eléréséhez;
                     
                  
                        b)
                     
                     
                        a finanszírozási feltételek alapján visszatérítendő művelet kedvezményezettje vagy az irányító hatóság, vagy egy olyan közreműködő szervezet, amely esetében megfelelő intézkedéseket hoztak a hatásköröknek az 1303/2013/EU rendelet 125. cikkének (7) bekezdése szerinti elválasztására;
                     
                  
                        c)
                     
                     
                        a finanszírozási feltételek alapján visszatérítendő műveletet a köztes vagy végső finanszírozási feltételek lezárását célzó tervezett időrend szerint hajtják végre;
                     
                  
                        d)
                     
                     
                        a finanszírozási feltételek alapján visszatérítendő műveletet lezárják vagy teljes mértékben végrehajtják az 1303/2013/EU rendelet 65. cikkének (2) bekezdésében szereplő támogathatósági időszak vége előtt;
                     
                  
                        e)
                     
                     
                        a köztes finanszírozási feltételek meghatározásakor előzetesen meghatározzák a megfelelő összegeket;
                     
                  
                        f)
                     
                     
                        a finanszírozási feltételek teljesítése felé való haladást mérő és nyomon követő mechanizmus teszi lehetővé az egyes finanszírozási feltételek teljesülésének ellenőrzését;
                     
                  
                        g)
                     
                     
                        a finanszírozási feltételek alapján visszatérítendő művelet nem tartozik bele a 480/2014/EU felhatalmazáson alapuló rendelet 28. cikkének (3) bekezdésében hivatkozott sokaságba az 1303/2013/EU rendelet 127. cikkének (1) bekezdésében hivatkozott, műveletekből történő mintavétel céljából.
                     
                  5.   Információk benyújtása a Bizottsághoz
            
            A tagállamok információkat nyújtanak be a Bizottsághoz a 2., 3. és 4. pontban feltüntetett elemekről, amelyek leírják, hogy a finanszírozási feltételek alapján visszatérítendő művelet hogyan fog működni a végrehajtásának megkezdése előtt.
            
               (1)  Az Európai Parlament és a Tanács 2012/27/EU irányelve (2012. október 25.) az energiahatékonyságról, a 2009/125/EK és a 2010/30/EU irányelv módosításáról, valamint a 2004/8/EK és a 2006/32/EK irányelv hatályon kívül helyezéséről (HL L 315., 2012.11.14., 1. o.).